CELEX: 42021D0920
Language: da
Date: 2021-06-02 00:00:00
Title: Afgørelse (EU) 2021/920 vedtaget af repræsentanterne for medlemsstaternes regeringer den 2. juni 2021 om udnævnelse af tre dommere ved Domstolen

8.6.2021   
               
               
                  DA
               
               
                  Den Europæiske Unions Tidende
               
               
                  L 201/28
               
            
         AFGØRELSE (EU) 2021/920 VEDTAGET AF REPRÆSENTANTERNE FOR MEDLEMSSTATERNES REGERINGER
         den 2. juni 2021
         om udnævnelse af tre dommere ved Domstolen
         REPRÆSENTANTERNE FOR REGERINGERNE FOR DEN EUROPÆISKE UNIONS MEDLEMSSTATER HAR —
         under henvisning til traktaten om Den Europæiske Union, særlig artikel 19,
         under henvisning til traktaten om Den Europæiske Unions funktionsmåde, særlig artikel 253 og 255, og
         ud fra følgende betragtninger:
         
                     (1)
                  
                  
                     Embedsperioden for 14 dommere og seks generaladvokater ved Domstolen udløber den 6. oktober 2021.
                  
               
                     (2)
                  
                  
                     Der bør foretages udnævnelser med henblik på besættelse af disse embeder for perioden, der starter den 7. oktober 2021 og udløber den 6. oktober 2027.
                  
               
                     (3)
                  
                  
                     Siniša RODIN er blevet indstillet med henblik på genudnævnelse som dommer ved Domstolen.
                  
               
                     (4)
                  
                  
                     François BILTGEN er blevet indstillet med henblik på genudnævnelse som dommer ved Domstolen.
                  
               
                     (5)
                  
                  
                     Zoltán CSEHI er blevet indstillet med henblik på en første embedsperiode som dommer ved Domstolen.
                  
               
                     (6)
                  
                  
                     Det udvalg, der er nedsat ved artikel 255 i traktaten om Den Europæiske Unions funktionsmåde, har afgivet positiv udtalelse om disse kandidaters kvalifikationer til at udøve embedet som dommer ved Domstolen —
                  
               VEDTAGET DENNE AFGØRELSE:
         
            Artikel 1
            Til dommere ved Domstolen for perioden fra den 7. oktober 2021 til den 6. oktober 2027 udnævnes:
            
                        —
                     
                     
                        Siniša RODIN
                     
                  
                        —
                     
                     
                        François BILTGEN
                     
                  
                        —
                     
                     
                        Zoltán CSEHI.
                     
                  
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 2. juni 2021.
            
               N. BRITO
               
                  Formand